**OBRAZLOŽENJE OPĆEG DIJELA TREĆIH IZMJENA I DOPUNA PRORAČUNA**

**OPĆINE SVETI IVAN ŽABNO ZA 2018. GODINU**

**PRAVNI OSNOV**

Odredbama članka 7. Zakona o proračunu („Narodne novine“, broj 87/08, 136/12 i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

**OBRAZLOŽENJE**

Trećim Izmjenama i dopunama predlaže se Proračun u iznosu 13.064.000,00 kuna što znači da će se izvršiti preraspodjele unutar prihoda i rashoda. Budući su od donošenja II. Izmjena i dopuna Proračuna Općine Sveti Ivan Žabno nastale promjene koje nisu bile poznate u vrijeme njegova donošenja, a koje se odražavaju na prihodnu i rashodnu stranu proračuna, potrebno je rebalansom ponovno uravnotežiti proračun.

**PRIHODI PRORAČUNA**

Prihodi poslovanja iznose 12.645.802,31 kn. Prihodi od poreza sada iznose 9.448.894,72 kune ili povećanje od 4,9%. U skupini prihoda poslovanja veće povećanje iskazano je na prihodima od poreza na dohodak (konto skupine 611) za 427.793,41 kunu. Porez na kuće za odmor i porez na korištenje javnih površina (konto skupine 613) također je povećan za 3.000,00 kuna. Porez na potrošnju (konto skupine 614) također je povećan za 14.000,00 jer se očekuje uplata budući da su poslane opomene, a porez na tvrtku smanjen je za 3.000,00 kuna budući da je 2017. godine ukinut. Smanjeni su prihodi na kontu skupine 63 – Pomoći od subjekata unutar općeg proračuna u iznosu 554.714,33 kn ili 26,1%. Smanjenja se odnose na smanjenje kapitalnih pomoći iz županijskog proračuna u iznosu 104.678,31 kunu i neznatno smanjenje sredstava županije za drvarinu budući da nema više korisnika socijalne pomoći. 634 Pomoći od izvanproračunskih korisnika smanjene su za 69.781,63 kn. Smanjenje se odnosi na tekuće pomoći Fonda za zaštitu okoliša i energetsku učinkovitost u iznosu 82.000,00 kuna i povećanje tekućih pomoći HZZ-a za radnike na javnim radovima u iznosu 12.218,37 kuna. Smanjen je prihod na kontu skupine 638 Pomoći iz državnog proračuna temeljem prijenosa EU sredstava za 379.304,39 kn jer projekti neće biti realizirani do kraja godine, a sredstva se odnose na vrtić i sanaciju smetlišta Trema-Gmanje čija se realizacija očekuje tek 2019. godine. Prihodi na kontu skupine 641 – Prihodi od financijske imovine smanjeni su za 2.244,16 kn, a smanjenje se odnosi na smanjenje zateznih kamata i kamata na depozite po viđenju. Na kontu skupine 642 Prihodi od nefinancijske imovine povećani su za 25.000,00 kn, a povećanje se odnosi na povećanje prihoda o iznajmljivanja i zakupa imovine zbog poslanih opomena. Povećanje skupine 653 Komunalni doprinos i naknade od 90.409,70kn odnosi se na komunalni doprinos i komunalnu naknadu. Na kontu skupine 72 Prihodi od prodaje proizvedene dugotrajne imovine smanjeni su za 4.802,31 kunu, a smanjenje se odnosi na uplate za stanove sa stanarskim pravom.

**RASHODI PRORAČUNA**

Plan rashoda poslovanja iskazan je sa povećanjem od 196.157,59 kn ili 2,1%, a rashodi za nabavu nefinancijske imovine smanjeni su za 196.157,59 kn ili 5,0% jer je došlo do rasporeda sredstava između pojedinih konta. Budući da su rashodi sadržani preglednije u posebnom dijelu proračuna prema programima i aktivnostima slijedi objašnjenje istog, pa stoga nema potrebe objašnjavati rashode po ekonomskoj klasifikaciji jer su sve klasifikacije sadržane u posebnom dijelu.

**OBRAZLOŽENJE POSEBNOG DIJELA TREĆIH IZMJENA I DOPUNA PRORAČUNA OPĆINE SVETI IVAN ŽABNO ZA 2018. GODINU**

Slijedi obrazloženje rashoda po Programima u Posebnom dijelu Izmjena i dopuna proračuna gdje je preglednije sadržan detaljan opis programa, aktivnosti i projekata.

**RAZDJEL 001 OPĆINSKO VIJEĆE**  smanjen je za 26.680,00 kn.

**Program 1000 Financiranje redovne djelatnosti**

Aktivnost A10001 Materijalni rashodi povećani su za 10.820,00 kuna.

Povećanje od 10.000,00 odnosi se na povećanje troškova reprezentacije u iznosu 6.120,00 kuna, troškova za rashode protokola u iznose 700,00 kuna i naknade članovaima predstavničkih i izvršnih tijela u iznosu 4000,00 kuna.

Aktivnost A100003 Sponzorstva smanjena je za 15.000,00 kuna.

Aktivnost A100005 Materijalni rashodi i rashodi za usluge bilježi povećanje od 5.000,00 kn, a povećanje se odnosi na povećanje usluga odvjetnika i pravnog savjetovanja.

Aktivnost A100002 Izrada izvješća o stanju u prostoru smanjena je za 10.000,00 kuna.

Kapitalni projekt K100001 Izmjene i dopune prostornog plana smanjen je za 17.500,00 kuna jer se završetak Izmjena i dopuna prostornog plana očekuje u 2019. godini.

**RAZDJEL 002 JEDINSTVENI UPRAVNI ODJEL**

**PROGRAM 1000 FINANCIRANJE REDOVNE DJELATNOSTI**

Aktivnost A100004 Rashodi za zaposlene.

Na kontu skupine 311 Plaće (bruto) povećani su rashodi za 42.000,00 kuna, a odnose se na povećanje zbog 4 djelatnika na javnim radovima.

Na kontu skupine 312 Ostali rashodi za zaposlene povećani su rashodi za 5.000,00 kuna, a odnose se na isplatu božićnica za djelatnike na javnim radovima.

Na kotu skupine 313 doprinosi na plaće smanjeni su za 3.000,00 kuna.

Aktivnost A100005 Materijalni rashodi i rashodi za usluge povećana je za 157.125,61 kn. Na (kontu skupine 321) naknada troškova zaposlenima povećana je za 6.000,000 kuna, a povećanje se odnosi na naknade na službenim putovanjima za 2.000,00 i naknade za prijevoz na posao i s posla 4.000,00 kuna. Na (kontu skupine 322) rashodi za materijal i energiju iskazano je povećanje od 108.300,00 kn, povećanje se odnosi na stavku motorni benzin i gorivo od 55.000,00 kuna i povećanje tekućeg održavanja opreme, uređaja, strojeva za 38.000,00 kuna, te povećanje sitnog inventara za 15.000,00 kuna.

(Konto skupine 323) Rashodi za usluge povećani su za 12.864,00 kn, a odnose se na usluge telefona u iznosu povećanja od 8.000,00 kuna, poštarinu u iznosu povećanja od 8.000,00 kuna zbog slanja ovrha, te smanjenja u iznosu 3.136,00 kuna za usluge održavanja printera i računala. (Konto skupine 329) Ostali nespomenuti rashodi poslovanja povećani su za 5.000,00 kuna, a javnobilježničke pristojbe za 2.000,00 kuna.

(Konto 323) rashodi za usluge povećan je za 20.832,15 kuna, a povećanje se odnosi na povećanje usluga čišćenja snijega u iznosu 18.832,15 kuna i usluga tiska oglasa za 2.000,00 kuna.

Aktivnost A100006 Izrada strateškog razvojnog programa Općine smanjena je za 30.000,00 kn jer se realizacija očekuje 2019. godine.

**PROGRAM 1001 IZGRADNJA CESTA**

Aktivnost A100001 Modernizacija nerazvrstanih cesta bilježi smanjenje od 33.591,49 kuna, smanjenje se odnosi na modernizaciju pravaca navedenih u programu gradnje koji je završen za ovu godinu.

Aktivnost A100003 Tekuće održavanje mostova smanjena je za 23.630,00 kuna.

Aktivnost Snimanje i ucrtavanje nerazvrstanih cesta smanjena je za 21.037,00 kuna.

**PROGRAM 10002 IZGRADNJA KOMUNALNE INFRASTRUKTURE**.

Kapitalni projekt K100005 Sanacija deponije – Trema-Gmanje smanjena je za 34.062,50 kuna jer se tek 2019. godine očekuje početak radova, a navedeni iznos odnosi se na projektnu dokumentaciju i usluge konzultanata prilikom prijave na natječaj.

**PROGRAM 1003 ODRŽAVANJE KOMUNALNE INFRASTRUKTURE**

Aktivnost A100001 Održavanje javne rasvjete povećana je za 4.881,25 kuna, iznos se odnosi na rekonstrukciju javne rasvjete.

Aktivnost održavanje javnih površina i odvoz smeća povećana je za 42.991,00 kuna zbog planirane aktivnosti uređenja javne površine na sajmištu.

**PROGRAM 1004 ODRŽAVANJE GRAĐEVINSKIH OBJEKATA**

Aktivnost A100001 Tekuće održavanje građevinskih objekatapovećana je za 50.000,00 kuna, a povećanje se odnosi na održavanje zgrada općine.

Aktivnost A100002 uređenje autobusnih stajališta povećana je za 5.200,00 kuna.

**PROGRAM 1001 OSTALA KAPITALNA ULAGANJA**

**Kapitalni projekt K100001 OTKUP ZEMLJIŠTA** povećan je za 20.000,00 kuna zbog kupnje zemljišta potrebnog za postavljanje kolektora kanalizacije.

**PROGRAM 1000 ŠKOLSTVO**

Aktivnost A100002 Tekuće donacije školipovećana je za 6.899,79 kuna zbog zamolbe O.Š. Grigor Vitez za pomoć prilikom nabave knjiga za školsku knjižnicu (obavezne lektire).

Aktivnost A100004 Stipendije i školarine povećana je za 3.500,00 kuna.

Aktivnost A100005 Sufinanciranje cijene prijevoza učenika smanjena je za 6.000,00 kuna.

Tekuće projekt T100001 Dječje igralište povećan je za 10.000,00 kuna.

Tekući projekt T100002 Naknada logopedu za rad s djecom smanjena je za 10.000,00 kuna budući da će se tek 2019. broj sati boravka logopeda s djecom u osnovnoj školi povećati.

**PROGRAM 1001 PROGRAM PREDŠKOLSKOG ODGOJA**

Aktivnost A100001 Financiranje redovne djelatnosti (konto skupine 366) povećan je za 1.824,24 kune, a odnosi se na financiranje predškolskog odgoja (plaća odgajatelja mala škola)

Kapitalni projekt K100003 Izgradnja dječjeg vrtićasmanjena je za 50.503,60 kn, ako prođe prijava na natječaj, izgradnja bi trebala krenuti 2019. godine.

**PROGRAM 1002 SUFINANCIRANJE ŠPORTA, KULTURE I RELIGIJE**

Aktivnost A1000015 Gradski muzej Križevci smanjena je za 3.000,00 kuna budući da nije bilo zahtjeva od strane muzeja.

PROGRAM 1004 Program potpora u obrazovanju

Aktivnost A100001 Sufinanciranje smještaja u vrtiću povećana je za 48.000,00 kuna zbog povećanog broja djece vrtićkog uzrasta i povećane potrebe roditelja u radnom odnosu da djecu odvode na čuvanje.

**PROGRAM 1000 PROGRAM SOCIJALNE SKRBI I ZDRAVSTVA**

Aktivnost A100002 briga o socijalno ugroženim skupinama smanjena je za 22.952,00 kuna, smanjenje se odnosi na smanjenje plaćanja školske prehrane učenicima slabijeg imovnog stanja budući da se škola prijavila na projekt županije te će koristi sredstva iz tog izvora.

Aktivnost A100007 Provođenje natalitetnih mjera smanjena je za 15.000,00 kuna, a smanjenje se odnosi na naknade rodiljama u iznosu 1.500,00 kuna budući da ove godine nije bilo toliko rođene djece.

Aktivnost A100006 Pomoć obiteljima i kućanstvima – ogrjev smanjena je za 950,00 kuna.

**PROGRAM 1000 Poticanje poljoprivrednih gospodarstva i poljoprivrede**

Aktivnost A100002 Pomoć za ublažavanje posljedica elementarnih nepogoda smanjena je za 15.000,00 kuna.

**PROGRAM 1012 Zaštita i zbrinjavanje životinja**

Aktivnost A1000012 Higijeničarska služba i zaštita životinja smanjena je za 20.000,00 kuna budući da ove godine nije bilo mnogo intervencija po pitanju zbrinjavanja.

**PROGRAM 1012 NABAVA OPREME**

Aktivnost A101202 Komunalna oprema za održavanje javnih površina povećana je za 20.000,00 kuna.